২০২০ ইন্ডিয়ান প্রিমিয়ার লিগ ফাইনাল

২০২০ ইন্ডিয়ান প্রিমিয়ার লিগ ফাইনাল খেলাটি দুবাইয়ের দুবাই আন্তর্জাতিক ক্রিকেট স্টেডিয়ামে মুম্বই ইন্ডিয়ানস ও দিল্লি ক্যাপিটালসের মধ্যে ১০ নভেম্বর ২০২০ তারিখে অনুষ্ঠিত দিন রাতের একটি টুয়েন্টি২০ ক্রিকেট ম্যাচ। যেখানে নির্ধারিত হয় প্রতি বছর ভারতে অনুষ্ঠিত ইন্ডিয়ান প্রিমিয়ার লিগের ২০২০ মৌসুমের বিজয়ী। মুম্বই ইন্ডিয়ানস হচ্ছে বিগত মৌসুমের চ্যাম্পিয়ান দল। এবারের আসরেও তারা তাদের শিরোপা ধরে রাখে। এটা ছিল মুম্বইয়ের ৬ষ্ঠ আইপিএল ফাইনাল এবং দিল্লি ক্যাপিটালসের ১ম।

পটভূমি
প্রতিযোগিতটি ২৯ মার্চ, ২০২০ এ অনুষ্ঠিত হওয়ার জন্য নির্ধারিত হয়েছিল, কিন্তু বিশ্বজুড়ে বয়ে যাওয়া করোনা ভাইরাস মহামারীর কারণে খেলাটিকে ১৫ এপ্রিল পর্যন্ত স্থগিত ঘোষণা করা হয়। পরে ভারতের প্রধানমন্ত্রী নরেন্দ্র মোদী সারা দেশে করোনা পরিস্থিতিকে নিয়ন্ত্রণ রাখতে ৩ মে ২০২০ পর্যন্ত লকডাউন ঘোষণা করলে, ভারতীয় ক্রিকেট নিয়ন্ত্রণ বোর্ড খেলাটিকে অনির্দিষ্ট সময়ের জন্য স্থগিত ঘোষণা করে। ২ আগস্ট ২০২০ এ ঘোষণা করা হয় যে, খেলাটি ১৯ সেপ্টেম্বর ও ১০ নভেম্বর সময়সীমার মধ্যে সংযুক্ত আরব আমিরাতে অনুষ্ঠিত হবে। ১০ আগস্ট ২০২০, ভারত সরকার খেলাটি সংযুক্ত আরব আমিরাতে সম্পন্ন করতে অনুমতি প্রদান করে। খেলাটির সম্পূর্ণ সূচি নিশ্চিত করা হয় ৬ সেপ্টেম্বর ২০২০ তারিখে। ২৪ জুলাই ২০২০ তারিখে নিশ্চিত হয় যে, খেলাটি ১৯ সেপ্টেম্বর ২০২০ থেকে শুরু হচ্ছে। ২৫ অক্টোবর ২০২০ তারিখে বিসিসিআই ঘোষণা করে যে, ফাইনাল খেলাটি দুবাইতে অনুষ্ঠিত হবে।

ফাইনালের পথ

বাছাইপর্ব ১
প্লে-অফের প্রথম বাছাই খেলাটি অনুষ্ঠিত হয় গ্রুপ পর্যায়ে ১ম ও ২য় স্থান অর্জনকারী দল যথাক্রমে মুম্বই ইন্ডিয়ানস ও দিল্লি ক্যাপিটালস এর মধ্যে। উক্ত খেলার ফলাফলে বিজয়ী দলটি সরাসরি ফাইনাল খেলবে এবং পরাজিত দলটি, এলিমিনেটর পর্বের বিজয়ী দলের সাথে দ্বিতীয় বাছাইপর্বের মুখোমুখি হবে। বাছাইপর্ব-১ খেলায় টসে জিতে ক্যাপিটালসের অধিনায়ক শ্রেয়াস আইয়ার টসে জিতে রোহিত শর্মাকে ব্যাটিংয়ের আমন্ত্রণ জানায়। মাঠে নেমে রোহিত শর্মার দল রবিচন্দ্রন অশ্বিনের বোলিং আক্রমণে কিছুটা চাপে পড়লেও শেষ পর্যন্ত ২০ ওভারে ৫ উইকেট হারিয়ে ২০০ রান করতে সক্ষম হয়। ২০১ রানের জবাবে ব্যাট করতে মাঠে নেমে ইনিংসের প্রথম ৭ বলে দলীয় শূন্য রানে ৩ উইকেট হারিয়ে ভীষন চাপে পড়ে যায় এবং ২০ ওভার শেষে ৮ উইকেট হারিয়ে দলের সংগ্রহ দাড়ায় ১৪৩। ফলে মুম্বই ইন্ডিয়ানস ৫ম বারের মতো আইপিএল শিরোপা অর্জনের পথে আরো একধাপ এগিয়ে যায়।

এলিমিনেটর
এলিমিনেটর খেলায় সানরাইজার্স টসে জিতে ব্যাঙ্গালোরকে ব্যাটিংয়ের আমন্ত্রণ জানায়। ব্যাট করতে নেমে বিরাট কোহলির দল নির্ধারিত ২০ ওভারে ৭ উইকেট হারিয়ে ১৩১ রান করতে সক্ষম হয়। প্রথম ইনিংসে জেসন হোল্ডার-এর বোলিংয়ে বিরাট কোহলি, পাদিক্কাল ও শিবম দুবের উইকেট তুলে নিয়ে ব্যাঙ্গালোরকে বড় স্কোরের পথে বাধা তৈরি করেন এবং দ্বিতীয় ইনিংসে অপর টেস্ট অধিনায়ক কেন উইলিয়ামসনের সাথে মিলে সানরাইজার্সকে পৌছে দেয় ভার্চুয়াল সেমি-ফাইনাল নামে পরিচিত দ্বিতীয় বাছাইপর্বে।

বাছাইপর্ব ২

খেলা

স্কোয়াড 
 ফাইনাল একাদশে স্থান পাওয়া খেলোয়াড়দের গাঢ় করে দেখানো হয়েছে।

স্কোরকার্ড 
 আম্পায়ার - নিতিন মেনন (ভারত) ও ক্রিস গফানি (নিউজিল্যান্ড)
 তৃতীয় আম্পায়ার - অনিল চৌধুরী
 ম্যাচ রেফারি - জাভাগাল শ্রীনাথ
 টস - দিল্লি ক্যাপিটালস, ব্যাটিং

 ১ম ইনিংস ব্যাটিং

ব্যাট করেনি :প্রবীন দুবে, রবিচন্দ্রন অশ্বিন, এনরিখ নর্জে

১ম ইনিংস বোলিং

উইকেট পতন: ১-০ (মার্কাস স্টইনিস, ০.১ ওভার), ২-১৬ (অজিঙ্কা রাহানে, ২.৪ ওভার), ৩-২২ (শিখর ধাওয়ান, ৩.৩ ওভার), ৪-১১৮ (ঋষভ পন্ত, ১৪.৬ ওভার), ৫-১৩৭ (শিমরন হেটমায়ার, ১৭.২ ওভার), ৬-১৪৯ (অক্ষর প্যাটেল, ১৯.২ ওভার), ৭-১৫৬ (কাগিসো রাবাদা, ১৯.৬ ওভার)

 ২য় ইনিংস ব্যাটিং

ব্যাট করেনি: জয়ন্ত যাদব, নাথান কোল্টার-নাইল, ট্রেন্ট বোল্ট, জসপ্রীত বুমরাহ।
২য় ইনিংস বোলিং

উইকেট পতন: ১-৪৫ (কুইন্টন ডি কক, ৪.১ ওভার), ২-৯০ (সূর্যকুমার যাদব, ১০.৫ ওভার), ৩-১৩৭ (রোহিত শর্মা, ১৬.২ ওভার), ৪-১৪৭ (কাইরন পোলার্ড, ১৭.১ ওভার), ৫-১৫৬ (হার্দিক পাণ্ড্য, ১৮.৩ ওভার)

সার-সংক্ষেপ

খেলার সারাংশ

ইনিংস সংক্ষেপ
দিল্লি ক্যাপিটাল ইনিংস
দিল্লি ক্যাপিটালসের ইনিংস শুরু হয় উইকেট পতনের মধ্য দিয়ে। নিউজিল্যান্ডের বাম-হাতি ফাস্ট বোলার ট্রেন্ট বোল্টের প্রথম বলটি খেলতে গিয়ে অস্ট্রেলিয়ান অল-রাউন্ডার মার্কাস স্টইনিস ধরা পরে যান উইকেটের পেছনে থাকা ইংলিশ উইকেট-রক্ষক-ব্যাটসম্যান কুইনটন ডি ককের হাতে। বোল্ট তার দ্বিতীয় ওভারেও একই পদ্ধতিতে তুলেন ভারতীয় ব্যাটসম্যান অজিঙ্কা রাহানেকে। দলীয় ১৬ রান ও ব্যক্তিগত ২ রানের সংগ্রহ নিয়ে মাঠ ছাড়েন রাহানে। তৃতীয় ওভারে জয়ন্ত যাদব এর প্রথম ওভারের তৃতীয় বলে খেলতে গিয়ে আউট হয়ে যান শিখর ধাওয়ান। এরপর শ্রেয়াস আইয়ার ও ঋষব পন্ত মিলে দলকে নিয়ে যায় ১৪তম ওভারে দলীয় স্কোর ১০৮। শেষ পর্যন্ত শ্রেয়াস আইয়ার অপরাজিত থেকে ৭ উইকেট হারিয়ে ১৫৬ রান সংগ্রহ করতে সক্ষম হয়।
 মুম্বইয়ের ইনিংস
১৫৭ রানের লক্ষ্যমাত্রা নিয়ে খেলতে নেমে অধিনায়ক রোহিত শর্মা ও কুইন্টন ডি কক চমৎকার শুরু করে। রবিচন্দ্রন অশ্বিনের ১ম ও ইনিংসের ১ম ওভারে মুম্বইয়ের সংগ্রহ হয় ৮ রান, পরবর্তী ওভারে বল করতে আসে কাগিসো রাবাদা, ১৮ রান দিয়ে ওভার শেষ করলে মুম্বইয়ের সংগ্রহ দাড়ায় কোন উইকেট না হারিয়ে দুই ওভারে ২৬ রান। রোহিত শর্মার অসাধারণ ব্যাটিংয়ে মুম্বই ইন্ডিয়ানসের হয়ে ৪,০০০ রানের মাইল ফলক স্পর্শ করে, ২য় ভারতীয় খেলোয়াড় হিসাবে ২০০তম আইপিএলের ম্যাচ খেলেন এবং ৩৯তম আইপিএল অর্ধ-শতক রান সংগ্রহ করেন। স্টইনিস এর বলে কুইন্টন আউট এবং নিজের ভুলের কারণে সূর্যকুমার যাদব আউট হয়ে গেলেও প্রত্যাশিত রান রেটকে সবসময় চলমান রানরেটের নিচেই রাখেন শর্মা।

পুরস্কার বিতরণ

তথ্যসূত্র

বহিঃসংযোগ
 ক্রিকইনফোতে পাতা

২০২০ ইন্ডিয়ান প্রিমিয়ার লিগ
২০২০-এ আমিরাতি ক্রিকেট
ইন্ডিয়ান প্রিমিয়ার লিগ ফাইনাল